Breiðamerkursandur , landmótun og byggðaþróun Það var í byrjun maí 1962 að við krakkarnir á Hala áttum að fá að fara í ferðalag og ferðinni var heitið út að Jökulsá á Breiðamerkursandi . Farartækið var Chevrolet , vörubíll sem Bjarni Þórhallsson á Breiðabólsstað átti , til stóð að fara með nokkra gemlinga og sleppa þeim í sumarhaga út við Jökulsá . Þeir sem fóru voru , Þorbergur Bjarnason bóndi á Hala sem var bílstjóri í þessari ferð , Þórhallur Bjarnason bóndi á Breiðabólsstað og svo við systkinin á Hala , Fjölnir 9 ára , Steinunn 9 ára , Þórbergur 8 ára og Zophonías yngstur , bráðum að verða sex ára , Það var fagur haustmorgunn 1928 . Hrím á stráum og hilmað yfir polla , sól ekki komin á loft , en roði tekinn að færast á hátinda Öræfajökuls . Eftir vel útvalinn morgunverð á Fagurhólsmýri var höfðinginn Ari og heimafólk kvatt , stigið á bak og þeyst út í morgunkyrrðina . Eiríkur Steingrímsson fyrrum bóndi á Fossi á Síðu á leið til að heimsækja systur sína að Árnanesi í Nesjum og loks sá er þetta ritar þá ekki fullra 18 ára og á leið austur á Eiðaskóla . Í viðtölum við erlenda ferðamenn sem heimsóttu Þórbergssetur í sumar gætti gjarnan undrunar hjá þeim hversu einangrað þetta landsvæði hefur verið . Það eru aðeins rúmlega 40 ár síðan að jökulfljót lokuðu Suðursveit af frá umheiminum á báða vegu , úti fyrir er hafnlaus strönd þar sem brimið svarrar og að baki risavaxnir fjallgarðar og víðáttumiklar jökulbreiður . Það eru reyndar þessi einkenni í náttúrufari Skaftafellssýslna sem nú virka eins og segull og draga að hundruð þúsundir ferðamanna ár hvert .